Έντονο προβληματισμό προκαλεί η εκτόξευση στα ύψη των τιμών των ενοικίων, σύμφωνα με ρεπορτάζ της ΕΡΤ, καθώς τα περισσότερα ακίνητα διατίθενται πλέον στην πλατφόρμα για βραχυχρόνιες μισθώσεις και όχι για κλασσική ενοικίαση. Είναι τόσο μεγάλος ο ανταγωνισμός και η προσφορά, που τα εισοδήματα των ιδιοκτητών τύπου Airbnb είναι χαμηλότερα από πέρυσι.

ADVERTISING

«Πρωταθλήτρια», με τις περισσότερες αγγελίες για βραχυχρόνιες μισθώσεις τύπου Airbnb, είναι η Κρήτη με 22.585 αγγελίες, ενώ στη δεύτερη θέση βρίσκεται η Αθήνα, με τις μισές καταχωρήσεις (11.355). Ακολουθούν η Κέρκυρα, η Σαντορίνη και η Μύκονος, με την συμπρωτεύουσα να φιγουράρει στη 13η θέση της λίστας, ενώ τελευταία στην κατάταξη βρίσκεται η Καβάλα, με 638 αναρτήσεις, σύμφωνα με έρευνα της AirDna.

Αυξημένα έως και 30% αναμένεται να είναι φέτος τα ενοίκια σε σχέση με το 2016, για τους φοιτητές που θα αναζητήσουν κατοικία σε Αθήνα, Θεσσαλονίκη, Καλαμάτα και Χανιά, περιοχές όπου το φαινόμενο βραχυχρόνιας μίσθωσης ανθεί.